Komisijos reglamentas (EB) Nr. 1900/2000
2000 m. rugsėjo 7 d.
iš dalies keičiantis Reglamentą (EB) Nr. 2342/1999, nustatantį išsamias priemokų schemų galvijienos sektoriuje taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1], ypač į jo 11 straipsnio 5 dalį, 13 straipsnio 5 dalį, 20 straipsnį ir 50 straipsnio antrąją įtrauką,
kadangi:
(1) Dėl 1999 m. spalio 28 d. Komisijos reglamento (EB) Nr. 2342/1999, nustatančio išsamias Tarybos reglamento (EB) Nr. 1254/1999 dėl bendro galvijienos rinkos organizavimo taikymo taisykles dėl priemokų schemų [2], su paskutiniais pakeitimais, padarytais Reglamentu (EB) Nr. 1042/2000 [3], 32 straipsnyje numatytos ekstensyvinimo išmokos, galvijų tankumas ūkyje nustatomas remiantis galvijų patinų, karvių ir telyčių skaičiumi ūkyje konkrečiais kalendoriniais metais. Galvijų epizootijos atveju joks gyvulys negali būti išvežtas iš gamybos vietos, jeigu kompetentingos veterinarinės institucijos nusprendžia uždrausti bet kokį judėjimą iš gamybos vietos, išskyrus išvežimą skersti. Į tokius galvijus atsižvelgiama nustatant galvijų tankumą ūkyje, todėl gamintojui nesuteikiama teisė gauti ekstensyvinimo išmoką. Todėl, kad stropus gamintojas nebūtų nubaustas dėl nuo jo nepriklausančių aplinkybių, norint nustatyti galvijų tankumą, nuo naujų priemokų schemų įvedimo laiko ūkyje per konkretų laikotarpį užregistruotų galvijų vienetų skaičiui reikėtų taikyti vienodos normos korekcinį koeficientą, padidintą tam tikru disponavimui galvijais skirtų dienų skaičiumi tik tada, jeigu gamintojas vykdys tam tikrus įsipareigojimus ir nepažeidžiant ekstensyvinimo principo.
(2) 1992 m. gruodžio 28 d. Tarybos reglamento (EEB) Nr. 3950/92, nustatančio papildomą mokestį pieno ir pieno produktų sektoriuje [4], su pakeitimais, padarytais Komisijos reglamentu (EB) Nr. 749/2000 [5], 4 straipsnyje ir 1999 m. gegužės 17 d. Tarybos reglamento (EB) Nr. 1255/1999 dėl bendro pieno ir pieno produktų rinkos organizavimo [6] su pakeitimais, padarytais Reglamentu (EEB) Nr. 1670/2000 [7], 16 straipsnio 3 dalyje minimas žodis "turimas" apibūdinant individualią referencinį kiekį. Tačiau Reglamento (EB) Nr. 2342/1999 32 straipsnio 8 dalies a punkte vartojamas žodis "paskirtas" kalbant apie tą patį kriterijų. Siekiant juridinio aiškumo, kai kalbama apie tą patį taikomą kriterijų visada turėtų būti vartojamas tas pats žodis. Todėl tokį terminologijos klausimą reikėtų išspręsti, sprendimą taikant nuo naujų priemokų schemų įvedimo.
(3) Skiriant skerdimo priemoką, maksimalus šešių mėnesių laiko terminas Reglamento (EB) Nr. 2342/1999 35 straipsnio 1 dalyje numatytai "galvijų" paraiškai pagalbai gauti įteikti pasirodė netinkamas dėl priemonės valdymo problemų pirmaisiais jos taikymo metais, susijusių su kompiuterizuotos duomenų bazės darbu. Todėl už pirmaisiais 2000 m. mėnesiais paskerstus ar eksportuotus gyvūnus valstybėms narėms turėtų būti suteikiama galimybė nuo naujų priemokų schemų įvedimo pratęsti tą terminą ir nustatyti galutinę to pratęsimo datą.
(4) Skiriant specialiąją, karvių žindenių ir skerdimo priemokas, Reglamento (EB) Nr. 2342/1999 41 straipsnyje numatyta galimybė išmokėti gamintojams tam tikro pagalbos sumos procento avansą. Ta galimybė netaikoma Reglamento (EB) Nr. 1254/1999 14 straipsnyje minimoms papildomoms išmokoms. Siekiant, kad būtų lengviau tinkamai valdyti tokių sumų išmokėjimą valstybėms narėms turėtų būti leidžiama išmokėti maksimalų papildomų išmokų avansą.
(5) Reglamento (EB) Nr. 2342/1999 43 straipsniu nustatyta taisyklė taikoma priemokų ir ekstensyvinimo pagalbos sumų perskaičiavimui į nacionalinę valiutą. Aiškumo ir nuoseklumo labui, registruojant papildomas išmokas į biudžetą, tą taisyklę joms taip pat reikėtų taikyti.
(6) Skiriant ekstensyvinimo išmoką ūkininkams, kurių ūkiai yra kalnuotose vietovėse, kaip numatyta Reglamento (EB) Nr. 1254/1999 13 straipsnio 4 dalyje, tinkamų melžiamų karvių skaičius nustatomas pagal Reglamento (EB) Nr. 2342/1999 32 straipsnio 8 dalį. Laikantis to straipsnio, tas skaičius yra lygus melžiamų karvių skaičiui, kurio reikia pagaminti individualų referencinį pieno kiekį, nustatytą gamintojui kovo 31 d. iki prasidedant 12 mėnesių papildomos mokesčių sistemos, prasidedančios konkrečiais kalendoriniais metais, taikymo laikotarpiui. Kalnuotose vietovėse ūkininkaujantys gamintojai, kurie laiko ekstensyvinimo išmokai gauti tinkamas melžiamas karves ir kitoms tiesioginėms išmokoms gauti tinkamus gyvūnus, gali būti priversti pasiremti dviem skirtingomis datomis jų individualiems referenciniams pieno kiekiams nustatyti. Tokiu atveju siekiant supaprastinti tos sistemos tvarkymą ir jos taikymą minėtiems gamintojams reikėtų nustatyti ypatingas priemones laikantis Reglamento (EB) Nr. 1254/1999 50 straipsnio. Konkrečioms valstybėms narėms turėtų būti suteikiama galimybė, kaip jau numatyta Reglamento (EB) Nr. 2342/1999 44a straipsnyje kitomis aplinkybėmis, nustatyti balandžio 1 d. atskaitos data melžiamų karvių skaičiui, kurio reikia gamintojui paskirtam individualiam referenciniam pieno kiekiui pagaminti, nustatyti. Ta priemonė taikoma nuo 2001 m. iki 2004 m. pabaigos, tai yra faktinė tiesioginių išmokų pieno ir pieno produktų sektoriuje taikymo data.
(7) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2342/1999 iš dalies keičiamas taip:
1) 32 straipsnyje:
1) 8 dalies a punkte žodis "paskirtą" keičiamas žodžiu "turimą".
2) Įtraukiama tokia dalis:
"11. Jeigu kompetentingos veterinarinės institucijos nusprendžia, kad jokių gyvūnų negalima išvežti iš gamybos vietos, išskyrus išvežimą skersti, taikant šį straipsnį ūkyje užregistruotų galvijų vienetų skaičius dauginamas iš 0,8 koeficiento.
Priemonė apribojama laikotarpiu, per kurį taikomas pirmiau minėtas sprendimas, plius 20 dienų, jeigu gamintojas per 10 darbo dienų nuo sprendimo priėmimo informavo kompetentingą instituciją apie tokius gyvūnus ir ėmėsi visų priemonių, reikalingų užkirsti kelią epizootijai ir (arba) apriboti jos išplitimą."
2) 35 straipsnio 1 dalies antroji pastraipa gale papildoma taip:
"2000 m. valstybės narės dėl per pirmąjį ketvirtį paskerstų ar eksportuotų gyvūnų gali nuspręsti paraiškų pagalbai gauti pateikimo terminą pratęsti vėliausiai iki 2000 m. rugsėjo 30 dienos."
3) 41 straipsnyje:
1) 1 dalis papildoma tokia trečiąja pastraipa:
"Be to, remdamosi administraciniais ir vietoje atliekamais patikrinimais valstybės narės gali nuspręsti išmokėti gamintojams daugiausiai 60 % dydžio Reglamento (EB) Nr. 1254/1999 14 straipsnyje minimos papildomos išmokos avansą."
2) 1 dalyje paskutinė pastraipa keičiama ir išdėstoma taip:
"Avansas negali būti išmokėtas iki kalendorinių metų, už kuriuos pateikta paraiška dėl priemokos arba suteikiama papildoma išmoka, spalio 16 d."
3) 2 dalis keičiama ir išdėstoma taip:
"2. Galutinis priemokos arba papildomos išmokos išmokėjimas yra suma, lygi skirtumui tarp avansinės išmokos ir priemokos arba papildomos išmokos, kurią augintojas turi gauti, sumos."
4) 43 straipsnis keičiamas ir išdėstomas taip:
"43 straipsnis
Perskaičiavimas į nacionalinę valiutą
Priemokų sumų, ekstensyvinimo išmokų ir papildomų išmokų perskaičiavimas į nacionalinę valiutą atliekamas laikantis pro rata temporis, apskaičiuoto gruodžio mėnesį prieš paskyrimo metus, nustatomus laikantis 42 straipsnio, taikomo perskaičiavimo kursų vidurkio."
5) 44 a straipsnyje:
1) Frazė
"ir 31 straipsnio 2 dalies a punktas"
keičiama ir išdėstoma taip:
"31 straipsnio 2 dalies a punktas ir 32 straipsnio 8 dalies a punktas"
2) Įtraukiama tokia trečioji įtrauka:
"- melžiamų karvių skaičius, siekiant suteikti ekstensyvinimo išmoką už melžiamas karves, laikomas kalnuotose vietovėse esančiuose ūkiuose."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo įsigaliojimo dienos. Tačiau:
- 1 straipsnio 1 ir 2 dalys taikomos nuo 2000 m. sausio 1 dienos. Tačiau atsižvelgiant į 1 straipsnio 1 dalies 2 punkte minimą įsipareigojimą informuoti, jeigu buvo atvejų iki šio reglamento įsigaliojimo, 10 dienų terminas prasideda nuo įsigaliojimo,
- 1 straipsnio 5 dalis taikoma nuo 2001 m. sausio 1 dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. rugsėjo 7 d.